CELEX: 32021D1695
Language: da
Date: 2021-09-21 00:00:00
Title: Rådets afgørelse (FUSP) 2021/1695 af 21. september 2021 om ændring af afgørelse (FUSP) 2019/615 om Unionens støtte til aktiviteter forud for gennemgangskonferencen i 2020 mellem parterne i traktaten om ikkespredning af kernevåben (NPT)

22.9.2021   
               
               
                  DA
               
               
                  Den Europæiske Unions Tidende
               
               
                  L 334/22
               
            
         RÅDETS AFGØRELSE (FUSP) 2021/1695
         af 21. september 2021
         om ændring af afgørelse (FUSP) 2019/615 om Unionens støtte til aktiviteter forud for gennemgangskonferencen i 2020 mellem parterne i traktaten om ikkespredning af kernevåben (NPT)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 28, stk. 1, og artikel 31, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 15. april 2019 afgørelse (FUSP) 2019/615 (1).
                  
               
                     (2)
                  
                  
                     Den 29. juni 2020 vedtog Rådet afgørelse (FUSP) 2020/906 (2), som ændrede afgørelse (FUSP) 2019/615.
                  
               
                     (3)
                  
                  
                     Den 8. april 2021 vedtog Rådet afgørelse (FUSP) 2021/579 (3), som ændrede afgørelse (FUSP) 2019/615.
                  
               
                     (4)
                  
                  
                     Afgørelse (FUSP) 2019/615 fastsætter en gennemførelsesperiode på 30 måneder fra datoen for indgåelse af den aftale, der er omhandlet i afgørelsens artikel 3, stk. 3, for aktiviteterne i afgørelsens artikel 1 (»gennemførelsesperioden«).
                  
               
                     (5)
                  
                  
                     De Forenede Nationers Kontor for Nedrustningsanliggender (UNODA) har anmodet om en yderligere forlængelse af gennemførelsesperioden indtil den 15. januar 2022 på grund af den globale covid-19-krise og dens indvirkning på gennemførelsen af de aktiviteter, der er omhandlet i artikel 1 i afgørelse (FUSP) 2019/615.
                  
               
                     (6)
                  
                  
                     De aktiviteter, der er omhandlet i artikel 1 i afgørelse (FUSP) 2019/615, kan videreføres indtil den 15. januar 2022 uden nogen konsekvenser for så vidt angår de finansielle midler.
                  
               
                     (7)
                  
                  
                     Afgørelse (FUSP) 2019/615 bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Artikel 5, stk. 2, i afgørelse (FUSP) 2019/615 affattes således:
            
               
                  »2.   Denne afgørelse udløber den 15. januar 2022.«
               
            
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 21. september 2021.
            
               
                  På Rådets vegne
               
               G. DOVŽAN
               
                  Formand
               
            
         
         
            (1)  Rådets afgørelse (FUSP) 2019/615 af 15. april 2019 om Unionens støtte til aktiviteter forud for gennemgangskonferencen i 2020 mellem parterne i traktaten om ikkespredning af kernevåben (NPT) (EUT L 105 af 16.4.2019, s. 25).
         
            (2)  Rådets afgørelse (FUSP) 2020/906 af 29. juni 2020 om ændring af afgørelse (FUSP) 2019/615 om Unionens støtte til aktiviteter forud for gennemgangskonferencen i 2020 mellem parterne i traktaten om ikkespredning af kernevåben (NPT) (EUT L 207 af 30.6.2020, s. 36).
         
            (3)  Rådets afgørelse (FUSP) 2021/579 af 8. april 2021 om ændring af afgørelse (FUSP) 2019/615 om Unionens støtte til aktiviteter forud for gennemgangskonferencen i 2020 mellem parterne i traktaten om ikkespredning af kernevåben (NPT) (EUT L 123 af 9.4.2021, s. 21).